
Gargantula, sklavo giganta 
Du o tri militisti 

UNESMA AKTO 


Enirns KARNOBRISES despitante. 
Karnobrises. 

Ho Deo Supera, ca mondo ’s fekoze tedanta! 

E me, Karnobrises Testosteronides, ne povas 
Kredar quante ica vivacho men tre enoyigas! 

Kad ni esas hike pozita adsur ica tero 

Nur por ke ni manjez e kakez, fornikez, oldeskez, 

E pose nur putrez sub malodoroza fangacho? 

Se nulo valoras, prefere me forte esforcos 
Ya violacar mea kulo fumanta per spado 
Kam tale durar en ca stando sensignifika. 

Do ul signifikon ni ipse ya mustas facar. 

Damnesez ti omna qui baras la voyo ad ago! 

Nun tu, Karnobrises, armizez tu nun e komencez 
Raptar ta senshama deino nomita Destino! 

Ne reptez kom vermo, ma donez al vermi nutraji— 
Me vice aspiros regnar ica febla mondumo; 
Vinkado okupos la hori di van eterneso. 

Eniras Ml L DRENDA supre. 


MlLDRENDA. Saluto, kareto! 
Karnobrises. 


Mildrenda, felaciistino 



Mi l drenda decensas. Li embracas. 


MlLDRENDA. Ka tu amas me? 

KARNOBRISES. Tu sentas la fosto starchita di mea pasiono. 
MlLDRENDA. E mea sekreta valeto por tu anke pulsas. 

Ma quon tu nun facas vagante adhike, e sole? 

KARNOBRISES. Ho kar aperturo, me forte e fine decidis 
Ke me, Karnobrises, ne plus ica vivo disipos. 

No, sango e povo nun kantas kansoni luranta. 

MlLDRENDA. E quon signifikas ta vorti? 

KARNOBRISES. Me regnos la mondo, 

Destruktos homaro, o kom faliinto, me mortos. 

MlLDRENDA. Ho kar Karnobrises! Qua esas ta fol dementeso? 
KARNOBRISES. Yes ya dementeso, e to ya hardigas me anke! 
MlLDRENDA. Ma, ha! qua danjeri cirkondas ta tua audaco? 

Me, me plu preferas, ke maxim sekure tu restez 
Che me e do pronta por long erotika kombati. 

Ne riskez l’energio vival e karega, karulo, 

Per bela buchado por van amuzanta distrakto. 

KARNOBRISES. Mildrenda! Tu trompas ca mea sangoz esperaji! 

[Strangulas elu. 

MlLDRENDA. Ha, nul maledikin audacez dicar, Karnobrises. 
Mildrenda timante parolas por tua kar vivo. 

Ni sequez la voyo tranquila di paco e joyo 
Per tre inventiva amoro, e talmaniere 
Distraktez ni, l’una per l’altra, per simpla plezuri: 

Ka tu ya deziras vinkar? Mea karo, men vinkez. 

Ka landon tre rich invadar? Ca fenduro invadez. 

E se ul masakron tu volas, nu, esez kontenta 
Buchar sendefensa, pacema rurani lokala. 

KARNOBRISES. No! Nulo ma sango di la nacioni saturos! 

Me mokas ridante ta febla e van sugestaji! 


2 



MlLDRENDA. Me timas, kareto! Me timas ke ca dementeso 
For-raptos la vivo mem quale ol raptis la mento. 

Karnobrises. Ne timez, Mildrenda! La Glorio sumnas ni amba! 
Ka tu kun me marchos dum ke me aplastos la Fato? 

MlLDRENDA. Karul, tam senfunda kam mea trueto es amo! 

Se lo esas to quo advere joyigos tu, bone: 

Mildrenda konkordas. 

KARNOBRISES. Nun brulez ta sedo, vi steli! 

Mildrenda, me vundos la mondo per stala espado, 

Ma tun me empalos per mea varmega paliso! 

Li pasionoze embracas. 

MlLDRENDA. Ma karo, se tu tale es rezolvita, konseque, 

Por expediar tua sercho (e por kurtigar 
L’intervalo til nia koito), me donos surprizo. 

KARNOBRISES. Surprizo! Quo esas? Quo esas? Quo? Quo? 

Quo quo quo? 

MlLDRENDA. Nun vartez, e kelke kultivez la pacienteso! 

[Ekiras. 

Karnobrises. Futuesez la pacienteso ed sua kavalo! 

Ri-eniras MlLDRENDA portanta Espado. 

Mildrenda. Regardez! 

KARNOBRISES. E quo? Nur mikrega pikilo? Forigez! 

La mea es multe plu granda. 

MlLDRENDA. Ho yes! Ma kareto, 

Nul armo forjita da homo es ica espado. 

01 esas la forta Espado Magial di Ulriko. 

Karnobrises. Magial! 

MlLDRENDA. En olima epoko, legendo naracas, 

La pre-pre-pre-pre-pre-avulo Ulrik’ obligesis 
Al Duko de la tre famoza Kastelaldobrando. 

Por ilu lu vinkis la vasta rejlando di India, 

Ed ibe lu prode impedis la trupi raptema 
De la spoliado di templo e sua idolo. 

Pro grand gratitudo la monstra statuo dil deo 
Mirakle movetis e donis a lu ca Espado, 

Qua, manuagata da homo kun kordio ligata 
Ad un idealo (desnobla o nobla), ta homo 
Ya darfas vinkar omna forci qui ilun afrontas. 

Karnobrises. Ha! 

MlLDRENDA. Prenez ol, kar Karnobrises, e kun ol ca sino. 
KARNOBRISES. Armizez vi kontre me, vi omna reji dil mondo! 
Rekrutez armei enorma, konstruktez mashini! 

Rangizez kontre me omna anjeli di Cielo! 

Me, me, Karnobrises Testosteronides, la Brava, 

Per ica Espado brilanta, e tua amoro, 

Me ganos la mondo por sodomiar per vigoro! [Li ekiras. 

DUESMA AKTO 


Eniras la IMPERIESTRI DI CHINIA e di NORVEGIA de opozanta lateri. 
NORVEGIA. Sinioro de Chinia. 

Chinia. E vu de Norvegia, saluto. 

NORVEGIA. Ni en ica teritorio neutra kunvenas 
Por mashinacar ul komploti apte komplotota. 

CHINIA. Me sentas, ke me desnobligas la sakra me-eso, 
Montrante ul timo pro irga danjero de ita 
Fripono, la bas Karnobrises Testosteronides. 

NORVEGIA. Ma ca Karnobrises devastas l’anciena nacioni 
Asiria, e Rusia, Rumania, Hungaria, Italia, 

Liguria, e Persia, Arabia spicoza, Rhod Island. 

L’Etiopiani divenis nur sedo-papero 
Por lua rumpacho tre makulizita. E la 
Galiani, Gotani, li omna es violacita. 

Romani, li es koaktata kantar por ta hundo 
Til ke sua fauci explozas e per hemoragii 
Li mortas sub sango-kaskadi tre melodioza. 

Ecepte ke ni, per strategio, komplotos komploti, 

Ka mem nia propra domeni ne ja polutata 
Vinkesos dal furio sovaja di ta maniiko? 

Chinia. Ya, lu esas energioza aborto sangoza. 

Ni mustas haltor lu. 

NORVEGIA. Tre balde. [Korno sonas. 

E nun quo eventas? 

Chinia. L’alarmo! L’alarmo! Quik nun Karnobrises avancas! 

Ho, Dei, Ancestri, protektez me! Yen, me esvanas! [Esvanas. 

NORVEGIA. Poltrona Chiniano! Kuriero advenas. 

Eniras KURIERO kurante. 


Norvegia. Quo nova? 

KURIERO. La trupi di ta Karnobrises avancas, karn-reda 
Per sango di nia mortinti, e kom la avano 
Lu ipsa, Testosteronides, en charo ek oro 
E festonizita per kapi di omna rejuli 
Vinkita! Di India, e Zanzibar, Nordal Dakota. 

Li saltas nun kom bagateli por ita bastardo! [Ekiras kurante. 

NORVEGIA. Do India falis, e mem mea kara Dakota, 

Filiulo di frato di spozo di mea fratino. 

Ho abomininda, obcen Karnobrises, shakalo 
Qua lansas sen penso del tero tal anmi rejala! 

Eniras Karnobrises en lua charo ornita per kapi. 

KarnOBRISES . Bonega amuzo to esas, buchar grand rejuli! 

La kapi es bel tufpendaji por mea harnesi. 

NORVEGIA. Ho, mal futuanto di matri! 

KarnOBRISES . He? Quale tu savas? 

NORVEGIA. Ka ne esas ula fetida Inferno a qua tu 
Ne gaye abasas tu? Por ocidar ti qui Deo 
Tre saje kreabis por ke stult homaro regnesez! 

KarnOBRISES . E qua esas tu, en ta feb e fanfaronado? 
NORVEGIA. Me esas la Imperiestro di sakra Norvegia, 

Rejulo di Suedia, Laponia, l’insuli nordala. 

KARNOBRISES. Ha! altra rejulo havant kalva kapo pintatra! 

Me prenos ol por la suprajo dil fosto rejala, 

Pos ke mea fosto rejala pikabos ta kulo. 

NORVEGIA. Ho, manjez la feko, tu sifilisika demento! 
Karnobrises. Pikant friandajo! 

NORVEGIA. Futuez tu! 

KARNOBRISES. Lon me ja facis, 

Jokajo qua tordis la dorso e lezis l’anuso. 

NORVEGIA. Me montras a tu mea kulo, Ho Krapulibrises! 

Tu, monstro! 

KARNOBRISES. E ka tu ne ja cesas ta babilacho? 

Me stopos ta boko per mea paliso giganta. 

NORVEGIA. Mikrajon me mordos e sputos a tua vizajo! 
KARNOBRISES. Sat bone. [Lu senkapigas NORVEGIA. 

Babilez, Norvegia, se nun tu deziras. 
NORVEGIA. [ Sisanta .] T’ m’nstr’! Diabl’! ’nkore me m’m t’ 
defias! 

KARNOBRISES. Ca bela finketo kantanta bezonas kajeto. 

[.Pozas la kapo en ucelo-kajo. 
NORVEGIA. K’d es’s n’lt’mpe ’l f’no di tu’ m’l’gneso? 
KARNOBRISES. Od fino di tua sencesa babilo, ka timas. 
Charmanta ludilo tu esos por mea Mildrenda. 

He, venez, siorino! 


Eniras MlLDRENDA. 

MlLDRENDA. La fango sangoz makulizas ta shui satina. 
KARNOBRISES. Me furtos—pardonez—me ganos por tu 
porto-lito. 

Karino, me havas por tu donacajo. Regardez! 

MlLDRENDA. Ha me, plusa kapo. E hui! ol male odoras. 
NORVEGIA. M’rb’za prostitucatino, lib’rigez ca anmo! 
MlLDRENDA. Cielo! Qua es ta bruiso? 

KARNOBRISES. La kapo dil rejo 

Ne cedis spirito pos ke me tranchabis la kolo, 

Ankore parolas, e malgre la sango fluanta. 

MlLDRENDA. Advere la kozo parolas? 

NORVEGIA. Tua vulvo sikeskez 

Til ke nul peniso, digito, o lango eniros! 

Ta boko klozeskez fixate, e cirkum l’anuso 
Di ta onianto, por ke tu ed ilu eterne 
Promenez sengracie per kapo an kulo por sempre! 

MlLDRENDA. Fiere me irus per tala maniero, sputanto. 

Nam tal malediki nultempe timigos ca damo. 

Saveskez: advera amoro ya vinkas mem shamo. 

Ha, karo, atencez: me facis boneg epigramo! 

Ma venez; me docos ta lango obcena kantar, 

E ludi mem plu charmanta por me e por tu. 

[Ekiras kun NORVEGIA. 

KARNOBRISES. E nun quo? Kapitano! 

Eniras KAPITANO Haldigo. 


HALDIGO. Me asistas, Vua Maxima Alteso! 
KARNOBRISES. Qua lando nun sequas en nia listeto? 


Haldigo. 

Karnobrises. Quo? Nulo? 

Haldigo. 

Karnobrises. Kanada? 

Haldigo. 

Karnobrises. 

Haldigo. 

Karnobrises. Ni esas recente tre briska. 
Haldigo. 

Karnobrises. Menlivez. 

Haldigo. 

Karnobrises. 


Nulo. 

Dakota Nordal es la lasta, Alteso. 
Subisis venerdie. 

Ka Chili? 

Merkurdie. 
Yes ya, Komandero. 

Yes ya, Komandero. Saluti. 

Forirez! 



Ekiras HALDIGO. 


Karnobrises. Nu do, me ja vinkis la tero, submisis populi, 

E nun quo? Me gaye mortigis milioni de homi, 

E plura milioni sodomiis, til ke la peniso 
Senpela es pro penetrir li sen lubrifikivi. 

Ka nulo saturos ambicio tre senrepoza? 

Do, me nun futuez me per ca Espado Magiala 
Til ke mea sango ekfluos e me ne plus esos. 

La kapi di India, Zanzibar, e Dakota Nordala. 

Yes yes! Tu mortigez tu, tu ocidanta fekulo! 

Karnobrises. Qui parolas? 

Kapi. Yes yes yes! Tu mortez, e tale tu trompos la Fato! 
KARNOBRISES. Yen, dio dum qua omna kapi renversas Naturo, 
Parolas per voci qui fendas la vulto di Cielo. 

Do dicez: Quon vi signifikas per ‘trompos la Fato’? 

Kapi. Pro lua motivi dementa e tre odiinda, 

La Fato destinas a tu ne nur la tota Mondo, 

Ma omna planeti en la Cielala sferegi. 

Ma sato. Nun mortez, e la Universo salvesos 
De tua sangoza durstego por profanacado! 

KARNOBRISES. ‘La Fato destinas a me ne nur la tota Mondo, 

Ma omna planeti’! Ha, to esus granda amuzo! 

Kapi. Ho monstra egoismo! 

KARNOBRISES. Ma povas homulo, mem ulo tam forta kam me, 
Adsupre saltar de la globo dil Tero al steli? 

[Esforcas saltar e falas. 

Kapi. Ha ha ha ha ha! 

KARNOBRISES. Enirez la flami pro ta audacoza ridado! 

Kapi. Yes, brulez ni, e tu nultempe saveskos moyeno 
Per qua onu povas flugar de la Tero al steli! 

KARNOBRISES. Do, me vin ne brulos. Ma dicez quik la sekretajo, 
Od ya me vin brulos, e fidos a me ed a Fato. 

La Kapi murmuras inter su. 


Kapi. Nu, bone. 

Trans la barili di glaciizit precipisi, 

Trans la montegi eskarpa di Himalaya, 

Trans la ondoza mari di fora Japonia, 

Trans la furnazo-varmeso dil Valo di Morto 
Habitas la granda sorcisto Imbrigrigllen. 

Karnobrises. Yen nomo qua tordas la langi di ni mortivuli! 
Kapi. Ta mago imperas diabli ed omna demoni 
En tero, aero, ed aquo, ed anke en flamo. 

Kom lua vehilo lu facis kavalo ek fairo, 

Flugant tam rapide kam aglo o mem la kometo. 

La hufi frapanta la nubi genitas fulmino. 

Lu urinifanta, la pluvo pluvegas, e lua 
Flatuo es tondro qua ruptas, explozas Cielo. 

Lu ca kavalulon nomizis Karbonoblanko, 

E Karbonoblankon la Fato destinas por tu, 

Por ke tu devastez planeti e mem steli ipsa. 

Karnobrises. Do trans la montegi, la mari, e trans la dezerti 
Me serchos ta Imimbrigrigrigrigllen, la sorcisto, 

E lore koaktos la bestio sondar lua sedo! 

Nun aden ta flami por vi. 

Kapi. Quo! Ma ni ya parolis, 

Parolis lo vera! 

Karnobrises. Kad vi solicitas por vivo? 

Kapi. Mem kom bagateli sur tua fekoza chareto 
La vivo es dolca, la morto es tre hororinda. 

Karnobrises. Nu, lernez de me, Karnobrises, forteso viral— 

La Morto es trista fushanto e nule timinda. 

Ma sato de filozofio! 

[.Lujetas la kapi adenfairo. Li kriachas e brulesas. 
He! Venez, Mildrenda! 

Ri-eniras MlLDRENDA. 

MlLDRENDA. Adhike me venas, kareto e lordo potenta. 
KARNOBRISES. Komprenez—ulloke kavalo flugant men expektas. 
Pakigez valizi; me iros e serchos la Fato! 

MlLDRENDA. Kad un plusa fato? Ma kande ni du amoreskos? 
Karnobrises. Debocho plu tarde, karino, nam nun me 
departas— 

Planeti e steli ed anke Destino men vartas! [Li ekiras. 

TRIESMA AKTO 


Eniras MlLDRENDA portante la kapo putranta di NORVEGIA. 

MlLDRENDA. Ca kapo, malgre ke ol es elegant kom ludilo 
(Ed anke habila pos ula lernado), nun putras 
Plu multe kam mem me tolerus. Tu, kara Norvegia, 

Mustas forirar. 

NORVEGIA. Mea kar siorino Mildrenda, 

Mintal miozoto—! 

MlLDRENDA. Me tante regretas, kareto, 

Ma mem Karnobrises la Brava la nazon forturnas 
Pro la odoracho en mea bif— mea chambreto. 

Advenez, Kapitano Haldigo! 

Eniras KAPITANO HALDIGO. 

HALDIGO. Vua Profundesino. 

MlLDRENDA. Yen ica ludilo transvivas ultre utileso. 

Forprenez, forjetez ol — ma, Kapitano, jentile, 

Pro ke olu bone men servis. 

HALDIGO. ( reverencas ) Nesaturebleso. 

Ekiras MlLDRENDA. HALDIGO repugnesante prenas la kapo. 

Haldigo. I-yag! 

NORVEGIA. Haltez, yun Kapitano. 

HALDIGO. Ho matro, men salvez! 

[Faligas Norvegia. 


L’objekto putranta parolas! Ha! 

Norvegia. Ha-ye! 

HALDIGO. Ma quale? 

NORVEGIA. Forprenez me ne! 

HALDIGO. Ul demono posedas ol! 

Norvegia. Ha-ye! 

Ne jetez me aden la sterko-amaso! 

HALDIGO. Pro quo ne? 

NORVEGIA. Me helpos vu! 

HALDIGO. Ka tu men helpos? 

NORVEGIA. Yes, helpos! Salvez me! 

HALDIGO. Ma ka desjuntita kapeto tro multe putranta 
Ya helpos la brav Kapitano Enriko Haldigo? 

NORVEGIA. E nur kapitano vu esas? 

HALDIGO. Pro quo dicas ‘nur,’ vu? 

Me es kapitano dil trupi dil grand Karnobrises. 

NORVEGIA. E ka vu ne havas plu granda, plu alta ambicio? 
HALDIGO. Shut! Mem pensar tal pensaji es granda trahizo! 
NORVEGIA. Trahizo! Negar vua fato es vera trahizo! 

La tota homaro vin dankus, se vu nur audacus. 

Por vua destrukto di tala avida raptanto 
Li nomos vu rejo ... od imperiestro ... mem deo! 

Haldigo. He? 

Norvegia. Deo Haldigo! 

HALDIGO. Lo sonas ya bone. Ma tacez! 

Nam hike mem feko raportas a ta Karnobrises. 

NORVEGIA. Tal ploretechant poltroneso ya nule konvenas 
A vu, la homaro-salvonto. 

HALDIGO. No, ma me transvivez. 

NORVEGIA. Transvivo! Por quo? Vu nomas sklaveso kom vivo! 
Yes, vu esas sklavo di du ocidanta bavanti! 

HALDIGO. Nu ... 

NORVEGIA. Quon facis ultempe por vu Karnobrises ? Respondez! 
HALDIGO. Lu igis me asasinar mea tota familio 
E talmaniere indulgis por me mea vivo. 

NORVEGIA. Qual jenerozeso! Tu fakte adoptis l’etiko 
Inversa di ita brutulo. To es maladeso 
Qua es nomizita por mea chef-urbo. 

Haldigo. Ma, kapo— 

NORVEGIA. E kande vu pozis espado al guto dil patro, 

Quon dicis l’okuli di ita oldulo? ‘Ho, filio, 

Me joyas, ke tu tante bone obedias bastardo’? 

O ka ta okuli ekkriis pledante, ‘Revancho!’? 

HALDIGO. No, lu dicis nulo. Me kovris la kapo per sako. 
NORVEGIA. Ka lua fantomo ne venas aden vua sonji? 

HALDIGO. Me fakte konfesas, me perdas poketa dormo. 
NORVEGIA. Do salvez me! Venjo por vu, e la patro dormeskos. 
HALDIGO. Ne jokez. II es nevinkebla. 

NORVEGIA. E me savas quale! 

Dum nokto, pro la koaktata extazi donita,— 

Haldigo. I-yag. 

NORVEGIA. —ta hundino revelis la mal sekretajo. 

L’infam Karnobrises nur vinkis la mondo per magio! 

Haldigo. Ho yes? 

NORVEGIA. La espado stalal quon il portas diale 

Sorcita es, pro to on ilun ne povas vinkar. 

HALDIGO. Nu, simpla logiko. 

NORVEGIA. Ed ibe on trovos la venjo. 

Haldigo. Maquale? 

NORVEGIA. (Per Deo, ta granda stultulo!) Haldigo, 

Sen ita espado, la bestio es ya impotenta! 

HALDIGO. E do? 

NORVEGIA. Do? Do furtez l’espado, e vu regnos omno! 
HALDIGO. [Esforcas pensar\ Mm-hmm. Ho. Ha-ha. 

Hm-mm-mm. Me komprenas! 

Norvegia. Ho, fine! 

HALDIGO. Ma qualmaniere me furtos de il ta pikilo? 

E die e nokte il portas ta kozo, mem kande 
II plezas la leda Mildrenda. Ulfoye la hundo 
Koaktis me (tre regretinde) spektar. 

Norvegia. Qual diablo! 

Askoltez: Ta kato-buganto Testosteronides 
Departos tre balde e facos mem plusa horori. 

Mildrenda, pervers nimfomano, preparas distrakto 
Per qua indulgar ba nauzeiganta amoro. 

Dum ita tre kurta agado, vu tirez sekrete 
L’espado de sua gaino. E lore vu povos 
Fendar la guturi di ta exkrementi, e regnos. 

HALDIGO. Lo sonas sat bone. 

Trumpeti sonas. 

Rejala adio komencas. 

Me konkordas. 

Nu, quik! 

Yes, bonege. 

[Ekiras portante NORVEGIA. 

Eniras MlLDRENDA. 

MlLDRENDA. Ho ve, mea kara sinioro men bvas! Me donez 
Adio rejal per krear amuzib por ke 
Lu ne obbviez me. Hike konvenas por situo. 

Me hike erektos grand pavibono, plenigos 
01 per mea maxim mola kuseni satina, 


Norvegia. 
Ni mustas irar! 
Haldigo. 
Norvegia. 
Haldigo. 

Qui plezos la grasa dopajo di la amoranto, 

E pose, ha, la mea propra plezos l’avanajo. 

Ho, sklavi! [ Klakas. 

Erektez caloke la paviliono! [Ekiras. 

Muziko. Eniras du SKLAVI qui erektas granda tendo. Ll ekiras e ri- 
eniras multafoye portante kuseni, boteli de vino, fumanta incenso 
en poti, edc., aden la tendo. 

Ri-eniras MlLDRENDA duktante KARNOBRISES. 

MlLDRENDA. Yen tanta beleso! 

Karnobrises. Pro quo, mea kara gaino? 

MlLDRENDA. Me facos adio-futuo ne-obliviebla. 

Karnobrises. Me ne havas tempo por plusa futuo, porkino! 
Fluganta kavalo nun vartas me, anke Destino, 

Ye la opozanta ter-fino! Me mustas hastar! 

MlLDRENDA. Tu dicas, ke tu hastos fore de ... ico? 

[.Pozas lua manuo a sua bifurko. 
Karnobrises. Hmm... ha... nu... 

MlLDRENDA. Ka? 

Karnobrises. Damnez! Tu troe konocas me, kozo ruzoza! 
MlLDRENDA. Yes ya. 

Karnobrises. Nu, bonege. Ma nur un hastoza. Nam 

sume, 

La steli e kosmo ja vartas ca granda espado. 

MlLDRENDA. Ed anke me! [ Duktas lu aden la tendo. 

Eniras HALDIGO. 

HALDIGO. Ed anke me! 

Terorinda jemado e krii sonas en la tendo. HALDIGO iras al tendo e 
palpas per manuo sub la tendo-klapo. 

HALDIGO. Hike ... no ... ma quo esas? 

No, esas poniardo e nula espado. Kad ico? 

Od ico? Ma no, ol es harda, ma varma. 

MlLDRENDA. [Interne.] Ho, yes ya! 

Yes, ibe, karulo! Ma—vartez. Ho ho, quant manui 
Tu havas? 

HALDIGO. [Quik ektiras sua manuo .] I-yag! Kurajeskez, Haldigo! 
La Fato 

Ne amas poltrono. Itere, ma ne al bifurko. 

[Ripozas la manuo sub la tendo. 

Ha-ha! Me nun prenas ol! 

[Ektiras del tendo KARNOBRISES tenante lua harda peniso. 
Ho, kara Deo! 

Karnobrises. Ho yes, kara Deo! Ho, durez! Ma qua? Tu, 
Haldigo? 

Haldigo. Rejulo! 

Karnobrises. Ma quon tu nun facas? 

HALDIGO. Me ... vu ... ol... ho Deo! 

Karnobrises. Nultempe me opinionis ke tu men deziris. 

Ni do evidente dum kampaniar ya disipis 
Bontempi. Tu havas manui tre mola ... 

HALDIGO. Ho, monstro! 

Me ne volis onaniar vu! Me volis ganar 
L’espado magiala! 

Karnobrises. Quo! 

HALDIGO. Donez a me! 

KARNOBRISES. Fol stultulo! 

ILI luktas. HALDIGO abatesas. 

KARNOBRISES. Temerar imbecilo! 

HALDIGO. Alteso! 

KARNOBRISES. Ha! Tu evidente ne havas sat multa cerebri 
Por ton komplotar. Dicez, qua tua sinon incendiis 
Per tala dement ambicio? 

Haldigo. Yen, co! 

[Ektiras de mantelo la kapo di NORVEGLA. 
NORVEGIA. [ Sputanta .] Idioto! 

KARNOBRISES. Me devis savir. La fripona Norvegia! Me pensis 
Ke tu ante nun diveneskis nur pur putrinteso. 

NORVEGIA. Nultempe me putros til ke me ganabos la venjo! 
KARNOBRISES. Me blamas ca temperamento tro jeneroza. 
Nultempe itere! De nun, donacaji por mea 
Mildrenda nur esos senanma. Leciono lernita. 

NORVEGIA. Ultempe me ulmaniere tun vinkos, mal monstro! 
KARNOBRISES. Sato por tu. [Pedfrapas la kapo de la ceno. 

E nun tu, Haldigo. [Levas poniardo. 
HALDIGO. Kompato, Alteso! Kompato por vua fidelo! 

Revelez ta granda kompato fetida! Indulgez 
La mizerikordio! Ho, lasez ca vermo vivar! 

KARNOBRISES. Nu, tu esas feko-kapeto. Probable oportas 
Pardonar tu pro ke tu sukombis a ruzi flatanta 
Dil kapo tranchita. 

HALDIGO. Vu esas ya justa! Oportas! 

KARNOBRISES. E tu esis mea helpanto dum plura semani. 
HALDIGO. Me esis! Me esis! 

KARNOBRISES. E tu esas kelke beleta 

E tua manui advere es mola. 

Haldigo. Me ... ha ... 

Karnobrises. Do ... 

HALDIGO. Danke! Ho, danke! 

Karnobrises. 


No! [Poniardagas lu. 

Yen! E nun altra! Ed altra! 
HALDIGO. Me mortas! Ho Patro, ho Matro, fratuli, fratini, 

Ed omna onkluli, onklini, e kuzi... me venas! [Mortas. 

KARNOBRISES. Ha me. Kompatindo. Mildrenda! 

Ri-eniras MlLDRENDA del tendo. 

MlLDRENDA. Quon agas tu? 

KARNOBRISES. Fushon me traktas quon tu kauzis, 

karo! 

Pro mea indulgo pri tua peketi karnal 
Me preske perdis l’espado magial e sua povo! 

MlLDRENDA. Ka yes? Me regretas. 

KARNOBRISES. Ho, me ne povas durar iracoza kontre tu. 
MlLDRENDA. Do, venez, kar amorantulo, ni nun ri-komenc— 
KARNOBRISES. No! 

Devo e sango imperas ke me avanirez! 

Mildrenda. Amoro! 

KARNOBRISES. Un kiso! [Kisas elu. 

Mildrenda. Ka lango? 

KARNOBRISES. La tempo forjiras! 

Forirez, muliero! Me fugas tal diversioni 
Por sizar la Fato per lua velkita kolyoni! 

QUARESMA AKTO 


Nokto. Eniras MlLDRENDA adsur la turmo. 

MlLDRENDA. Nul dormo por me, nam me sonjis sonjo timinda, 
Predico pri ula danjero a la amorato. 

Me sonjis, ke 1’ fort Karnobrises enkarcerigesas 
En kolda kaverno sub monto brulanta, e ke 
Le Deo Potenta ipsa regardis e ridis 
Ke brav Karnobrises pro timo su urinifas. 

Ho Luno, gardisto virgina di kordii fidel, 

Shirmez mea karo, qua havas la maxim varmega 
Fosto quan me dum la vivo joyoze flutagis. 

Anke, se posible, ridonez ul mento-saneso 

Al kapo vakua di mea tre kar futuanto. [Ekiras. 

Eniras IMBRIGRIGLLEN. 

IMBRIGRIGLLEN. Yen hike, mikreg audantaro, la grand 
Imbrigrigllen, 

La maxim brilega sorcisto en la tota mondo! 

Me lernis la verki di Hermes Trismegistus, 

Me pruvis l’erori dil saja Kornelius Agrippa, 

Me montris sofismi di olda stulteg Aristoteles, 

Til ke me, me ipsa, Imbrigrigllen, fine divenis 
La maxim povoza sorcisto nuntempe vivanta. 

Facile me transformas fero ad oro, a platino; 

Fabrikas homunkuli segun mea kaprici; 

Imperas planeti en lia orbiti, mem haltas 
La Suno ipsa en lua kurado cielal. 

Per mea manuo, me— 


Eniras DlABLETO. 

DlABLETO. Mastro! Ho Mastro mea! 

IMBRIGRIGLLEN. Pro quo tu audacas interruptar monologo? 

Quo esas? 

DlABLETO. On vidas, ke ilu nun pluproximeskas! 
IMBRIGRIGLLEN. Qua? 

DlABLETO. L’omnavinkant Karnobrises Testosteronides! 
IMBRIGRIGLLEN. Ka yes? 

DlABLETO. Ho Mastro, lu per sua propra pekoza manui 
Extirpis la tota populi di Asia ed Europa! 

On dicas, ke lua sputo genitas serpenti, 

Ke lua flatui asfixias tota urbi! 

IMBRIGRIGLLEN. Pro quo lu advenas? 

DlABLETO. Lu volas kaptar la kavalo, 

Fluganta kavalo quan vu ek la fairo facabis, 

Karbonoblanko. 

IMBRIGRIGLLEN. Karbonoblanko ! Lu pensas 
Vinkor me? Sensenca! Ka lu opinionas ke me 
Es nur ula febla rejulo od imperiestro? 

Kaptita tam simple kam ul murizita urbeto? 

DlABLETO. Me ne savas, ma me quik fugas. [Ekiras. 

IMBRIGRIGLLEN. Tedanta mortivo! Do, ante ke lu mortabos 
Me docos a lu estimar ica granda mago! 

Karbonoblanko! 


Eniras KARBONOBLANKO. 

Yen mea bebeo, yen mea karetetuto! 

Lu esas la dolca bonbono di lua patreto, 

Ka ne? Ho yes, mea beleg dorlotato miniona! 

E nun mala homo deziras sizar tu de me. 

Ha ha! ma me pozos cirkume fortreso tre forta, 

E pose me ludos kun lu quale kato til morto! 

[. Plankantas .] Sint mihi Gotter acherontis propitij, ignei, aerij, 
aquatici spiritus caluete, Orientis Prinz Belsibibubl, infernal fekiit 
monarcha & demigorgon, propitiamus vos, et muro inuisibile 
protege equum meum. 

Nun tu es gardata da muri ek stalo sorcita 

[Frapetas la muro nevidebla. 

E nevidebla ed anke nepenetrebla. 

E nula manuo ecepte la mea tun tushos, 

E nulo ma me povas ica charmego ruptar. 

Nun irez, Karbonoblanko, a vua liteto 
Til ke me haltigas l’insulti di ta bubegacho. 

Ekiras KARBONOBLANKO. 

KARNOBRISES. [ Extere] He ho! Karnobrises Testosteronides nun 
venas! 

Ya durstas l’espado por sango, e me por amuzo! 

IMBRIGRIGLLEN . Ho Arogantulo! Ho, bona punison vu sufros 
Per mea sorcado; do venez a vua ruino! [ Desaparas. 

Eniras KARNOBRISES portante sua Espado. 

KARNOBRISES. Nu, ube es ita famoza sorcisto, per feko? 

Me nula vizajo vidabis ma mea propra 
Depos ke me iris tra la flamifanta Mort-Valo. 

Vakua es ta koridori, nul sono perturbas 


22 



La nauzeiganta silenco. Kad omni forfugis 
Nur pro mea nomo? Ha ha! Li es omna poltroni. 

Ho brav Imbrigrigllen, ho tu estiminda sorcisto, 

Me opinionis, ke hike me trovus adverso 
Plu digna di mea sudoro. Ma ha! Quo advenas? 

Eniras DlABLETO vestizita kom homino seduktanta. 

Ho van Imbrigrigllen, ka vu a me sendas hundino 
Por me distraktar de la violacado e spolio? 

Do venez e donez a me vua lango, morbozo! 

[Embracas e kisas la DlABLETO. 

Men brulas tal kisi! 

DlABLETO. Mea kisi nur brulas por vu! 

Karnobrises. La pesto a vu kom varmega putano! 

DlABLETO. Me vartas! 

Karnobrises. Fetida odoro di sulfo ecitas me nule. 

DlABLETO. Shovez ta hardajo aden mea groto, bravulo! 
Karnobrises. E tale brular mea hari pubiala? Ho no! 

Fumanta eskombro-amaso! Sat tempo pri vu. 

[Esforcas espadagar la DlABLETO, qua desaparas. 
Qua magio es? Imbrigrigllen, ka tala kind-ludi 
Tu ludas? Pork-homo poltrona, ekvenez a me, 

Kombatez kun me, e me montros a vu sendubite 
Ke mea espado plu forta es kam vua kolo! 

La kurteni fortiresas por revelar OMBRO-DIABLETI menacanta. 

Ha! Qual diableti jetita ek flami infernal 
Minacas me vane? Nul timo. Espado d’Ulriko, 

Vua stalo es mastro di irga unglo di ombro! 

Batalio. KARNOBRISES fortranchas la ombro-skreno, pose forjetas la 

plata DlABLETI. 


Ta nesubstancal, plat, febla, karton enemiki 
Ne povas nocar mea stalo-gardita rumpacho. 

Imbrigrigllen, sato de jigi, jokaji, e djin-i. 

Ca mea espado aspiras hakar tua kapo, 

E ca mea fosto aspiras stekar ta okuli! 

Eniras IMBRIGRIGLLEN. 

IMBRIGRIGLLEN. Tu fanfaronanta, biloza, pusoza pustulo! 

Tu ne esas digna la tempo por me perforar tu! 

KARNOBRISES. Forigez ca tro longa vorti, e vice kombatez. 

IMBRIGRIGLLEN transformas su a giganta VESPERTILIO. 

KARNOBRISES. Ka plusa ludili? Perucho, me tun quik amansos! 

Lu saltas adsur la VESPERTILIO e strangulas ol. La VESPERTILIO 
liberigas su e transformesas a giganta VESPO, qua persequas 
KarnOBRISES. Ll duelas per espado e pikilo. La VESPO transformesas 
a flamo-exhalanta DRAKO. Karnobrises urinifas por extingar la 
flami. IMBRIGRIGLLEN sputante riprenas sua propraformo e 
KarnOBRISES espadagas lu. 

IMBRIGRIGLLEN. Mortante, me maledikas tu, Pornobrises! 

Ma mortas joyoze, malgre polutita da piso, 

Pro ke me certigis ke tu nulatempe posedos 
Karbonoblanko! 

KARNOBRISES. Ka yes, gutifanta anuso? 

IMBRIGRIGLLEN . Askoltez nun mea fatal malediko ye tu— 

Unesme, l’etern malediko di skabio-ekzemo, 

Por ke tu nultempe eskapos sencesa prurito. 

KARNOBRISES. Stultulo frivola, me ja havas pelo squamoza— 
Magio ne esas necesa por tal aflikteti. 

IMBRIGRIGLLEN. Duesme, la grav malediko di grand hemoroidi, 
Qui kreskos plu larje kam reda grenadi del kulo! 

Karnobrises. Do, lore me olin ektranchos per mea espado 
E nutros per oli la sklavi dum festo-dii. 

IMBRIGRIGLLEN. Triesme, l’obcen malediko di malodorego. 
Quan nulu nultempe efacos per balno od sapo, 

Parfumi od flori, e qua quik mortigos flaranti. 

KARNOBRISES. Fu! Ito es tre ranc odoro, mem a mea nazo, 

Ed ol kustumale savuras l’odori malega. 

Sorcisto damnit, esez maledikata tu ipsa! 

IMBRIGRIGLLEN. Ha ha ha —me mortas! Me mortas! Me mort— 

[Mortas. 

KARNOBRISES. Ed anke disipis la tempo mortante, bastardo! 

Ho ve! Me odoras de feko kovrit per limoni! 

Pisoza hieno, me traktas tu tale! E tale! [Profanacas la kadavro. 
Sat vana amuzo. Me devas trovar ta kavalo. 

Karbonoblanko! Ube tu esas, bestio? 

Eniras KARBONOBLANKO. 

KARNOBRISES. Belega miraklo! Ho kavalatra animalo! 

Tu venez a patro! 

KARNOBRISES kuras a Karbonoblanko, mafrapas la muro 

nevidebla. 

Qua charmo nun baras me hike? 

[Esforcas penetrar itere. 

Me ne povas lun atingar! Ha, semin-amaso! 

[Itere profanacas la korpo. 
Tu esas ja morta, ja morta, ja morta! Do lasez 
Me tua kavalon havar! Lasez me! Lasez me! 

[Montras aceso di iraco. 

Co esas neyusta! Neyusta! Ya me deziregas 
Kavalo fluganta! Me mustas havar ta marvelo! 

Es vana. La vivo es nun senvalora. Me faliis. 

Me esas plu basa, plu nauzeiganta kam feko. 

Do venez, Espado, e mordez la sino di ulu 
Quan tot Universo mokas kom homo ridinda, 

Ed omna dolori haltigez per un morto-stroko. [ Preparas ocidar su. 

Aparas viziono di MlLDRENDA. 

MlLDRENDA. Soldati di la Sha di Persia pluproximeskas, 

Ocidas la tota populo avan li! Ho, ube, 

Ho, ube es mea amorat Karnobrises? Me mortos ... 

La viziono desaparas. 

KARNOBRISES. Mildrenda! La maxim dolca vulvo quan me lekis! 
El es en danjero, e me nun disipas la tempo 
Per van su-ocido. Videbla o ne, ico krulez! 

Iosua kruligis la muro di Ieriko per korno— 

Per sedo me sonos por nun kruligar e vinkar! 

Turnas eflatuas longe e laute, e pose penetras a Karbonoblanko. 

Karbonoblanko. Ne! 

[.Kabras retroe pro la malodoro di KARNOBRISES. 
KARNOBRISES. L’odoro tre balde divenos parfumo a tu, 

Tu bestio belega. Nu, quale ta kozo funcionas? 

KARNOBRISES acensas adsur KARBONOBLANKO, qua saltas aden la 

aero. 

Triumfo! Ni flugez por aplastar ta Persiano 
Retroe a Persia ed aden l’utero matral. 

Ta Sha, ta latrino-fosato saveskos la venjo 
Quan me, Karnobrises Testosteronides, adportas! 

Simile ad aglo me frapos ta feko e vinkos! 

Mildrenda! Braveskez! Me aden ta vulvo ya sinkos! [Ekiras. 

KINESMA E FINALA AKTO 


Eniras la SHA DE PERSIA, qua repulsas M l L DRENDA per sua pedo. 
Mildrenda. Ho! Ho! 

PERSIA. Plue kriez, putano morboza! 

Mildrenda. Kompato 

Mizerikordio! 

PERSIA. Nul mizerikordio por tu, 

Tu sordidachino havanta tro larja kuniacho! 

MlLDRENDA. Yust dei in cielo, men venjez! Ube Karnobrises? 
PERSIA. Yes, kriez por ita obcena frayacho di kraso! 

Tot vane ekkriez, nam tun Karnobrises ne helpos! 

MlLDRENDA. Ma quon vu intencas, mal monstro? 

PERSIA. Ha! Ka tu ne savas 

Ke 1’ mago quan ita fetida kul-truo defiis, 

Imbrigrigllen, ilun transformis de nur dementulo 
A rospo ledeg, repugnanta, e mem gangrenoza? 

MlLDRENDA. Ho ve! Ma no, no! Me ne fidas a vua vortachi. 
PERSIA. Yes, fidez e kredez! Pro quo, pensas tu, nun revoltas 
La omna populi qui pagis tributo al bruto? 

Pro ke la rumoro pri 1’ falo di ta Karnobrises 
Quik kuras tra 1’ mondo simile ad pesto di joyo! 

MlLDRENDA. Hano! Karnobrises! Impetuoz amoranto! 

E ka tu nultempe ca mea sekreta pordeto 
Itere atakos per tua paliso masiva? 

Do triste pruvita es mea koshmaro. Ho Luno, 

Vu falsa deino, ka talmaniere vu trompas 

On tante devota qua juris a vu sua vivo? 

PERSIA. Nun klozez ta boko sordida, hundino leproza! 

Ni havas tu en nia povo, konkluze, e venjos 
Per tu la krimini di tua infama sinioro. 

Advokez e sendez a me la sklaveg Gargantula! 

MlLDRENDA. Ma nun qua hororin inventas vu por me, diablo? 
PERSIA. Komence, gigant Gargantula paruzos ta tua 
Putrant aperturi. 

MlLDRENDA. Torturo por me lo ne esas. 

PERSIA. Vidante la picho di grand Gargantula, tu timos. 

01 stacas plu alte kam turmo, plu larje kam strado. 

Tu quik konoceskos l’amoro-dolori, hundino. [Ekiris ridante. 

MlLDRENDA. Pestoza anuso mukoza, nul sklavo timigos 
La spozo di brav Karnobrises Testosteronides. 

Eniras bavante GARGANTULA, peniso stacanta harde. 

MlLDRENDA. Oi ve! Matro di Deo! Santa feko! 

Forstacez, me pregas! Mem mea kapaca gaino 
Ne povas envelopar tante granda peniso. 

KARNOBRISES. [Extere.] Mildrenda! Mea Mildrenda! 

MlLDRENDA. Qua voco perturbas l’oreli? Dolca Karnobrises! 

[Ekiras. 


Eniras KARNOBRISES sur Karbonoblanko fluganta. 

KARNOBRISES. Durez, Mildrenda, me venas por salvar tu! 

Ho abomininda giganto sudorifanta, 

Me per ca espado kurtigos vu de un kapo! 

Kombato inter KARNOBRISES e GARGANTULA. GARGANTULA sangifas 
de multa vunduri e fine KARNOBRISES forlonchas lua peniso. 

KARNOBRISES. Ha ha! Vua karno enorma men nule submisas. 
Ma quo? Ka nun febla soldati advenas probar 
Ca mastro quan mem Gargantula ne povis vinkar? 

SOLDATI eniras unope. KARNOBRISES mortigas li omna. 

KARNOBRISES. Kad ilti es le maxim forta quin la Persiano 
Komandas? Do venez, vi trupi, legioni, armei— 

L’espado di Karnobrises vin hachos por torti! 

Trupo de PlGMEI atakas ed esas senkapigita. 

KARNOBRISES. Ka nulu plusa? Ka nulu sat brav por probar 
L’akuteso di mea lamo sang-gutifanta? 

Ka forsan esas, ke nulu ankore vivas? 

Eniras PERSIA. 

Persia. Kruel futuanto dil matro! Quon nun facis vu? 

L’armei vinkita, nulloke me povas marchar 
Sen makulizar la pantofli per sango e feko! 

KARNOBRISES. E vua fetid intestini kronizos l’amaso 
Di mea viktimi. Ka vu, lauso desestiminda, 

Audacis kaptar la spozino di me, Karnobrises? 

PERSIA. Ka vua spozino? Ta sifilisoza truacho! 

KARNOBRISES. Poltrono! Me uzos ta lango sordid por vishar 
Ca mea dopajo fluanta per brun diareo! 

PERSIA. Futuesez vu e la kavalo magial qua portas vu! 

PERSIA mokas KARNOBRISES per gesti obcena e montras sua gluteo. 

KARNOBRISES. La luno tro frue brilas en bela Persia. 

[Empalas la gluteo PERSIA per l’espado. 

PERSIA. Me violacesas! 

KARNOBRISES. Ka vun delektas ca dildo? 

PERSIA. Ho bestio homala! Aborto di porko morboza! 

Pro quo facas vu ica kruelegaji sever? 

KARNOBRISES. Pro quo? Pro ke me povas! 

Persia. Me mortas. [Mortas. 

KARNOBRISES. E tale ti omna qui stacas kontre mea furio. 

[Pulsas la kadavro per l’espado. 
Sordid exkremento sur mea espado! Fripono! 

Ma ube la amoratino, la bela Mildrenda? 

Mildrenda! Ho, ube es ta parfumoza bifurko? 

[Flaras e serchas la ceno. 

Nulube! Me trovas la kara lacivo nulloke. 

Ho Fato kruel, ka vu men abandonas? Ho ve! 

Fut! Do ne ajornez la krulo final, Karnobrises. 

Ne restez kom vana mokajo por vua viktimi. 

Nu, venez, Espado d’Ulriko, brilanta lamego, 

Tu kar donacajo de elua dolca manuo, 

Expozez al nigra aero ta kordio velkinta. [Preparas su-ocidar. 
MlLDRENDA. [Interne.] Karnobrises! Mea Karnobrises! 

Eniras MlLDRENDA. 

KARNOBRISES. Mildrenda vivas! 

Ll embracas. 

KARNOBRISES. Me havas itere la maxim profunda puteo! 
MlLDRENDA. E me la mashino di mea deziri. Ma fui! 

Quo esas ta mal odoracho preske mortiganta? 

KARNOBRISES. La sodomiant Imbrigrigllen, ta mala sorcisto, 
Per to maledikis me. Anke per grand hemoroidi. 

MlLDRENDA. Ma mea amoro ne falius, ne se tu odorus 
De omna fekaji quin homi ultempe fekifis. 

Me ne timis la penisego di ta Gargantula 
Pro ne-evitebla doloro, ma pro ke por sempre 
La dolca tenseso di ca virginala vagino 
Por tu esus sume e tote, ho ve! laxigita. 

KARNOBRISES. Tu esas l’unika kreito ne-egoista 
Me trovas en ica mondumo kruel. Ma, venez! 

Nam nova destrukto nun vartas ni inter planeti! 

Per Karbonoblanko, kavalo fluganta, ni portos 
Ocido, masakro, dizastro, e peko al steli! 

MlLDRENDA. Ma kar Karnobrises, kad ica danjeri recenta 
Ne igas tu fine restar che me en repozo? 

Karnobrises. Nultempe! 

MlLDRENDA. Renuncez la sercho por nova krimini, e vice 
Futuez me nun e sencese, e juez la paco. 

KARNOBRISES. Kun Karbonoblanko, nun mem la cielon ipsa 
Me darfas per mea hardajo enorm futuar. 

Me vinkos planeti ed asteroidi e luni, 

Me domtos la steli ipsa por lumizar ni! 

Me donos a tu la kometi kom bel koliaro, 

Por tu kold Saturno esos orelo-ringegi. 

Ma me por me ipsa retenos la orbo Urano. 

MlLDRENDA. Se ton tu deziras, nu, me ya konkordas. 
Karnobrises. Bonege 

Destrukto di omno es ya la homaro-destino! 

Pro to ni kreesis, e me kom la kolmo e fino! 

Do ni ne disipez la tempo per van rukulado— 

Ca mea rumpacho avide deziras krulado. 

Sen sango, ca kaudo ne stacas por santa amoro. 

Ni amba bezonas l’inspiro di ula hororo. 

Ho fugez, Merkuro, e Jovo, e Marso—vi dei 
Nun mustas irar al klasika moldoza muzei. 

Nam me, Karnobrises, e mea belega konsorto 
Elevas ni por aplastar via kapi kom sporto! 

Ll ekiras e ri-aparas sur KARBONOBLANKO flugante en la cielo. 

Melodio. — “O terr’ addio” da Verdi. 

Adio, Tero, tu amaso difango. 

Me venas serchante avide la sango. 

Me ocidos omna fekoz planeti 
Ed aplastos la steli per mea stango. 

Adio, Tero, gutifant abceso. 

Ni dronos l’Universo en sordideso. 


FINO 

